फुलेरा में तैयार दो डीजल इंजन वेस्ट अफ्रीका के लिए रवाना
उत्तर-पश्चिमरेलवे जयपुर मंडल रेल प्रबंधक अंजलि गोयल ने गुरुवार को फुलेरा जंक्शन के डीजल शैड से वेस्ट अफ्रीका के सेनेगल को एक्सपोर्ट किए गए दो मीटर गैज के डीजल इंजन को हरी झंडी दिखाकर रवाना किया। डीआरएम गोयल जम्मूतवी ट्रेन से सवेरे 11 बजे फुलेरा रेलवे स्टेशन पहुंची और स्थानीय डीजल शैड कर्मचारियों द्वारा दो डीजल इंजन तैयार करने पर सराहना की।
डीआरएम गोयल ने कहा कि रेलवे पीएसयू लोको को दो डीजल इंजन का आर्डर वेस्ट अफ्रीका के सेनेगल से मिलना एक उपलब्धि है। इससे रेलवे को राजस्व मिलेगा। भारत में तैयार कोई भी वस्तु बाहर एक्सपोर्ट होती है तो देश को अच्छा लाभ प्राप्त होता है। रेल कर्मचारियों के इस कार्य के प्रति गौरवान्वित महसूस करते हुए आगामी कार्यक्रम में डीजल शैड के कर्मचारियों को रेलवे अवार्ड से पुरस्कृत करने का भरोसा दिलाया। साथ ही डीजल शैड में भविष्य में अन्य कारखाने खोलने की भी योजना की जानकारी दी। सीनियर डीएसओ टी.के.दीक्षित, सीनियर डीएमई मनोज जैन, डीजीएम आशुतोष शुक्ला, डीएन पी.के.अग्निहोत्री, डीएमई मनमोहन मीणा, एसीएम वीरेंद्र जोशी, स्टेशन अधीक्षक सतीश कुमार आदि रेल अधिकारी मौजूद थे।
विधायकने डीआरएम के समक्ष रखी रेल संबंधी समस्याएं
डीआरएमअंजलि गोयल के फुलेरा आगमन पर स्थानीय विधायक निर्मल कुमावत ने रेलवे स्टेशन पर भेंटकर फुलेरा रेलवे की बहुत सी समस्याओं विकास कार्य के बारे में बताया। विधायक कुमावत ने जयपुर-बयाना ट्रेन को जयपुर समय पर संचालित करने, बंद पड़ी समपार फाटकों पर गेट मैन नियुक्त करने, फुलेरा में कारखाने खुलवाने, ट्रेनों के ठहराव सहित बहुत सी समस्याओं से अवगत कराया। पूर्व भाजपा मंडल अध्यक्ष महावीर प्रसाद जैन, काचरोदा सरपंच भंवरलाल कुमावत, महेश सहाय शर्मा, भूपेंद्र गुप्ता, सुरेश सैनी सहित अनेक भाजपा कार्यकर्ता मौजूद थे। डीआरएम ने विधायक निर्मल कुमावत से रेल परिसर में सफाई व्यवस्था बनाने के लिए पालिका के सफाईकर्मी नियुक्त कराने एवं ट्रैक आवारा पशुओं पर पाबंदी लगवाने का आग्रह किया।
पिकअप पलटने से 600 मुर्गों की मौत
सिंवार| कालवाड़थाने के पास गुरूवार सुबह संतुलन खोने पर एक पिकअप पलटी खा गई। इससे उसमें भरे मुर्गे मर गए। गुरूवार सुबह सात बजे कालवाड़ थाने के सामने से रेनवाल की ओर से जयपुर जा रही मुर्गों से भरी पिकअप संतुलन खो देने से पलट गई। इससे उसमें भरे 600 मुर्गों की मौत हो गई। पुलिस ने क्रेन की सहायता से पिकअप को सीधा कर मालिक को सूचना दी।
फुलेरा. डीजलइंजन को रवाना करती डीआरएम।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva